title: Διερεύνηση των προσδιοριστικών παραγόντων της επιλογής της χώρας προορισμού για ιατρικό τουρισμό
title: A study of the determinants of medical tourism destination selection process
titleType: AlternativeTitle
Creators: name: Τζανάκη, Μαρία
Publisher: name: Πανεπιστήμιο Πειραιώς
Year: 2023
Subjects: subject: Medical tourism
subject: Heath tourism
subject: Medical service
subject: Destination country
subject: Determinants
subject: Ιατρικός τουρισμός
subject: Τουρισμός υγείας
subject: Ιατρική υπηρεσία
subject: Χώρα προορισμός
subject: Προσδιοριστικοί παράγοντες

description: Στόχος της εργασίας είναι η αποτύπωση των προσδιοριστικών παραγόντων που επηρεάζουν έναν πολίτη να επιλέξει την παροχή ιατρικής υπηρεσίας σε άλλη χώρα από αυτήν που διαμένει μόνιμα, καθώς και τόσο την συγκεκριμένη ιατρική υπηρεσία όσο και τη χώρα προορισμό. Για την εκπλήρωση του σκοπού αυτού, πραγματοποιήθηκε πρωτογενής και δευτερογενής έρευνα. Το πρώτο μέρος αποτελεί το βιβλιογραφικό κομμάτι στο οποίο η συλλογή των στοιχείων πραγματοποιήθηκε από βιβλιογραφικές πηγές καθώς και μέσω της συγκέντρωσης μελετών και ξενόγλωσσων άρθρων που άπτονται του θέματος της ανάπτυξης του ιατρικού τουρισμού. Αναλυτικότερα, περιγράφεται ο ιατρικός τουρισμός και η διαφοροποίησή του από τον τουρισμό υγείας, ο ρόλος του στην Ελλάδα αλλά και στον κόσμο κυρίως τόσο εντός όσο και εκτός της πανδημίας Covid-19, ενώ ολοκληρώνεται με επιπρόσθετες πληροφορίες για τους προσδιοριστικούς παράγοντες, τις ιατρικές υπηρεσίες και τις δημοφιλέστερες χώρες-προορισμούς. Στο δεύτερο μέρος της εργασίας που αποτελεί το ερευνητικό της κομμάτι, αποτυπώνονται τα δεδομένα που λάβαμε από τα ερωτηματολόγια που απάντησαν 101 συμμετέχοντες που διαμένουν εντός και εκτός Ελλάδος. Η συμπλήρωση των ερωτηματολογίων διήρκησε από τις 21/03/2022 έως τις 21/07/2022 και εμπεριείχε κοινωνικά, δημογραφικά και σχετιζόμενα με την επιλογή ιατρικού τουρισμού χαρακτηριστικά. Στο τελευταίο μέρος, καταγράφονται τα συμπεράσματα. Σχετικά με τους προσδιοριστικούς παράγοντες, με σειρά βαθμού σημαντικότητας είναι οι procedure-based, cost-based και travel-based. Οι δημοφιλέστερες υπηρεσίες υγείας προς ανεύρεση σε άλλες χώρες είναι η καρδιολογία, η θεραπεία καρκίνου, η μεταμόσχευση οργάνων, η ορθοπεδική, η οφθαλμολογία, η παιδιατρική, η υποβοηθούμενη αναπαραγωγή, η οδοντιατρική, καθώς και η δερματολογία και η γυναικολογία. Τέλος, οι χώρες που επιλέγονται για ιατρικό τουρισμό σύμφωνα με τη βιβλιογραφία είναι οι εξής: Καναδάς, Σιγκαπούρη, Ιαπωνία, Ισπανία, Ηνωμένο Βασίλειο, Ντουμπάι, Κόστα Ρίκα, Ισραήλ, Άμπου Ντάμπι, Ινδία, Τσεχία, Πορτογαλία, Ουγγαρία, Ελλάδα, Γουατεμάλα καθώς και οι ΗΠΑ, οι χώρες γενικότερα της Ασίας του Ειρηνικού Ωκεανού, ενώ στις απαντήσεις του ερωτηματολογίου καταγράφονται κυρίως οι ΗΠΑ, η Γερμανία, η Ελλάδα, η Μεγάλη Βρετανία και η Γαλλία. Αν και βάσει της βιβλιογραφίας οι χώρες του επονομαζόμενου δυτικού κόσμου συνήθως προτιμώνται για την φήμη της καλύτερης ποιότητας, ενώ οι αναπτυσσόμενες χώρες για τις χαμηλότερα οικονομικά υπηρεσίες υγείας, βάσει των απαντήσεων του ερωτηματολογίου προκύπτει το συμπέρασμα ότι η χώρα επιλογής και οι παράγοντες επιρροής είναι ανεξάρτητες από την ιατρική υπηρεσία που έχουν ανάγκη οι πολίτες να λάβουν.